Moenie vir hierdie 'karwagte' val nie | Netwerk24
Moenie vir hierdie 'karwagte' val nie
Motoriste wat van parkering in die middedorp gebruik maak, word deesdae deur opportunistiese "karwagte" geteiken.
Dié slenter het volgens inwoners nou posgevat omdat daar geen permanente parkeerbeamptes meer in die middedorp is nie. Boodskappe deur plaaslike inwoners het die rondtes onlangs op sosiale media gemaak.
Cape Whale Coast-toerisme het aan die gastehuise in Hermanus gevra om hulle gaste te waarsku teen hierdie "karwagte." Hierdie sogenaamde "karwagte" vra motoriste tot R50 per uur vir parkering.
'n Interne munisipale vergadering oor die situasie het Woensdag 27 November plaasgevind waar die spesifikasies vir die parkeerbestuurstelsel gefinaliseer is. Teen druktyd was die uitkoms van die vergadering nog nie bekend nie.